**Јавно приватно партнерство е најдобро решение за решавање на проблемот со амбалажниот отпад**

Живееме во брзо и динамично потрошувачко општество, кое создава и многу амбалажен отпад, и кое неминовно наметнува и поголема грижа за животната средина и поефикасен систем за менаџирање на отпадот. Во Македонија годишно се создаваат над 700.000 тони различен отпад, од кои над 100.000 тони се отпад од пакувања, над 15.000 тони електронски и електричен, над 70 тони мали батерии и над 3.500 тони акумулатори. **Постојат се повеќе депонии каде се одложува отпадот, кој пак влијае на квалитетот на почвата при тоа намалувајќи го обработливо земјиште, оштетувајќи го квалитетот на воздухот, на водите и квалитетот на целокупната животна средина**.

Тоа наметнува потреба од ефикасен систем за менаџирање на отпадот и негово селектирање и рециклирање. Рециклирањето значајно ја намалува количината на отпадот кој се складира по депониите, а со тоа се намалува емисијата на метан, гас кој се создава при разградување на отпадот. Европската пракса покажува дека Јавно приватно партнерство е најдобро решение за решавање на проблемот со неуспешното работење на Јавните комунални претпријатија (ЈКП) во Р. Македонија, кои имаат и монополска позиција во однос на собирањето отпад од пакување.

Току со цел, трајно решавање на проблемите на ова поле, Пакомак, беше еден од главните инцијатори за формирање на Асоцијацијата за управување на посебните текови на отпадот, во која членуваат компаниите за управување со отпад од пакување Пакомак и Еуро-Екопак, како и компаниите за управување со батерии, акмулатори и електричен и електронски отпад Нула Отпад, Елколект, Екон електрон и Таб-Мак. Како самостоен постапувач со отпад член е и Цементарницата Усје.

Асоцијацијата ќе има за цел да придонесе кон поефикасно управување со посебните текови на отпад, да ја унапреди соработката со општините, да го реши проблемот со неформалните собирачи, да ги поттикне инспекциските контроли од државните органи со цел доследно применување на законските обврски поврзани со посебните текови на отпадот. Тоа да доведе до санкционирање на компаниите кои пуштаат отпад на пазарот, отпад од посебни текови, а не финансираат системи за негово собирање и рециклирање, со што се оштетува буџетот на Р. Македонија во просек со 3-4 милиони евра годишно.

**Животната средина е неповратен ресурс, и кон неа треба одговорно сите да се однесуваме! Одговорноста е на сите нас! На компаниите за управување со отпад од пакување, на општините, надлежните институции, и секако од самите граѓани од чие однесување и однос кон потесната животната средина зависат многу работи. (ова ако може да оди во коцка болдирано)**

Државниот Инспекторат за Животна Средина и Пазарниот Инспекторат треба да ги контролира сите производители и увозници дали се членови на некој колективен систем за управување со отпад или плаќаат некаде воопшто. Ако не се, треба да платат ретроактивно и да бидат санкционирано согласно законите. **Исто така комуналните претпријатија не смее да станат кочничари на започнатите процеси за примарна селекција на отпадот.**

Бидејќи ако не ги решаваме овие проблеми тешко ќе ги достигнеме европските цели за количини на рециклиран отпад од пакување кои имаме обврска да ги достигнеме како држава, а кои во овој момент се многу повисоки од оние кои ги менаџираме моментално.

„Културата за селектирање и рециклирање на амбалажниот отпад е нешто на што треба да се работи континуирано. Нашите резултати велат дека од година во година постигнуваме напредок и успех, но сè додека секое домаќинство и угостителски бизниси го немаат ова како вообичаена пракса не можеме да кажеме дека сме ги постигнале целите. Ние сме сè уште во еден процес на развој и примена на оваа идеја. Преку различни проекти сакаме да ги воспитуваме и насочуваме, пред сè, помладите, едуцирајќи ги за важноста на рециклирањето, но се разбира пораката ја пренесуваме и до останатиот дел на засегнатата публика. Во секој случај би било неблагодарно да не се чувствуваме задоволно имајќи ја во предвид целокупната слика од почетоците до денес. Кога го започнавме ова еко-патување наидовме на состојба на терен каде селектирањето на отпадот беше на многу ниско ниво, а како тема на дискусија воопшто и не постоеше. За разлика од денес кога за ова се разговара и свеста е подигната на повисоко ниво, но постои уште простор за работа”, вели Филип Ивановски, извршен директор на Пакомак. Особено сме горди што во 2017 година собравме над 2300 тони стаклена амбалажа односно над 4 милиони разни шишиња и тегли.

**(ова со црвено ако има место...ако не може и да се извади, или да се скрати)**